Jokin Mujika

Jokin Mujika Aranburu (Itsasondo, Gipuzkoa, 1962ko abuztuaren 22a -) euskal txirrindulari ohia da, 12 urtez profesionalen artean lehiatu zuena.

Ibilbidea

Hasierako kategoriak 
Etorkizun oparoko txirrindularia izan zen errepideko txirrindularitza zein ziklo-krossean. Gaztetan, ziklo-krosseko Espainiako txapelduna bitan eta munduko txapeldunordea izan zen; errepideko txirrindularitzan berriz, Espainiako txapeldun izan zen.

Istripu bat baino gehiago izan zuen eta, kamioi batek harrapatu ondoren klabikula hautsi ondoren, 1981eko Nafarroako Itzulian eroriko baten ondorioz, garezurra hautsi zuen, 10 egunez ospitalean egon behar izan zuelarik. Handik gutxira, soldadutza egitera deitu zioten, eta txirrindularitza utzi behar izan zuen aldi baterako.

Ziklismo profesionala 
1984an profesionaletara pasatu zen eta Orbea, Caja Rural, Banesto eta Artiach taldeetan lehiatu zuen.

Arrakasta izan zuen 1988an, Euskal Bizikletan, Arrateko Igoerako etapan. Eibarko Bizikleta zeritzon orduan eta Robert Millar eta Charly Motteti aurrea hartzea lortu zuen. Baita Galiziako Itzulian ere eta Etorkizuneko Tourra, 80ko hamarkadan partaidetza oneko karrerak zirenak.

Bi Italiako Giroetan, lehen hogei txirrindularietako bat izan zen, hamaikagarrena horietako batean. Espainiako Itzulian, berriz, hamalaugarrena izan zen behin.

Hiru itzuli handiak bakoitza pare bat aldiz korritu zituen eta Chambéryn egin zen 1989ko Mundialean nabarmendu zen, ihesaldi garrantzitsuaren protagonista izan zelarik.

Profesionaleko azken urteetan, errepideko txirrindularitza utzi zuen eta ziklo-krossean lehiatzen jarraitu zuen.

Azkenik, mendiko bizikleta modalitatera pasatu zen. 1995. urtean Espainiako Openeko Burgos eta Narancoko lasterketak irabazi zituen, eta 1996ko Atlantako Joko Olinpikoetan parte hartu zuen. Urte hartako Espainiako Mendi Bizikleta Txapelketan bigarren izan zen, baita ere.

Palmaresa

Emaitzak lasterketa nagusietan 

(*) Ziklo-krossean

Taldeak 
 Orbea (1984)
 MG-Orbea (1985)
 Seat-Orbea (1986)
 Caja Rural-Orbea (1987-1989)
 Caja Rural-Paternina (1989)
 Banesto (1990-1991)
 Artiach (1992)
 Orbea (1993-1996)

Erreferentziak

Kanpo estekak 
 

Gipuzkoako txirrindulariak
Ziklo-kroslariak
Itsasondoarrak
1996ko Udako Olinpiar Jokoetako txirrindulariak